《闰月廿七日雨雹圆如龙眼书异》
明代·陆深

乱飐明珠玉不如，儿童惊喜走阶除。拾来颗颗圆相并，望里星星湿有馀。

造物自应工变化，阴阳谁为管盈虚。为农复恐伤农事，细检春秋起例书。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。